cyanic-selkie/wikianc huggingface dataset:
Passiun (gieu religius)
Avant bun e bain 200 onns eran las preschentaziuns da las passiuns ina gronda festa per ils cartents catolics. Els vegnivan da lontan e manaivel per vesair il gieu.
Impurtants lieus da preschentaziun eran: Savognin (1741), Sumvitg (1801) e Lumbrein (1862 e 1882).
L'onn 2003 è il gieu da las Passiuns puspè vegnì preschentà a Vella cun grond success.
Luven
Luven ei in vitg ed era ina vischnaunca svizra en il chantun Grischun. Il vitg ei oz ina vischinadi da Glion.
Populaziun
Luven ha 204 habitonts (fin 2004). La popolaziun discuora per gronda part sursilvan ed ei reformada.
Attracziuns
Il casti da Chischlatsch: Sut Luven, en direcziun Lumnezia sin in crest, stat la ruina dil casti che vegnius baghegiaus entuorn 1200 s.Cr.
Vira
Il pled Vira ha differentas muntadas:
Luven
Attracziuns
La Panera: Enconuschents ei il vitg da Luven era per in pégn extraordinari alla spunda dil Péz Mundaun. Quella plonta ei ca. 44 m gronda. Oz ei leu in plaz da grillar, in plaz da ballapei ed in plaz da giug.
Historia
Ils emprems mussaments historics dalla populaziun dalla Foppa dil temps da bronz. Il fatg ch’ins ha anflau ina fibla da bronz ensemen cun cun restonzas d‘in skelet en ina fossa.
Franklin Pierce
Franklin Pierce (23 da november 1804 - 8 d'october 1869) è stad president dals Stadis Unids da l'America da 1853 a 1857.
Lescha 482/1999
La lescha 482/1999 (Norme in materia di tutela delle minoranze linguistiche storiche) è vegnida approvada dal Parlament talian ils 15 da december 1999 ed è entrada en vigur ils 20 da december cun la publicaziun en la Gazzetta Ufficiale.
La lescha introducescha la protecziun da las minoranzas linguisticas istoricas en l'Italia, oravant tut quels albanais, catalans, tudestgs, grecs, slovens, croats, franzos, francoprovenzals, furlans, ladins, occitans e sards. La finamira principala da la lescha è quella da sustegnair la promoziun ed il diever da las linguas minoritaras, era en l'administraziun publica, l'introducziun da l'instrucziun en scolas e la concessiun da spazis per linguas en la televisiun publica.
Lingua leonaisa
thumb|290pxthumb|290px
Il leonais (per leonais llengua llionesa) è ina lingua dal rom roman da la famiglia linguistica indoeuropeica e furma ensemen cun il spagnol, il portugais, il catalan ed autras linguas da la Peninsla iberica il rom da las linguas iberoromanas. Il leonais furma ensemen cun il mirandais e l'asturian il continuum linguistic leonais u asturleonais.
Il leonais discurran ins en la provinzas spagnolas da León e Zamora. En il nov statut d'autonomia da la Communitad autonoma Castilla e León, che cumpiglia las numnadas provinzas, vegn il leonais reconuschì sco bain cultural degn da protecziun, però el n'obtegna betg il status da lingua uffiziala. Tenor l'UNESCO è il leonais en acut privel da svanir.
Dapli che 25'000 persunas discurran questa lingua.
Lai
thumb|Lai thumb
In Lai (dal Latin Lacus) è ina massa d'aua pli gronda e pli bass che in lajet però pli pitschen che ina Mar u in Ocean. In Lai è generalmain consister d'aua dultscha e sa lia dal mar cun in flum.
Lai (tudestg: Lenzerheide) è era il num d'ina fracziun da la vischnanca da Vaz.
Ils pli gronds lais dal mund
tenor kilometers²
Africa: Lai Victoria 68,800 km² km
America dal sid: Lai Titicaca 8,372 km²
Australia: Lai Eyre 9500 km²
Europa: Lai Ladoga 17,700 km²
America dal nord: Lai Huron 59,596 km²
Svizra: Lai da Genevra 600 km² en Svizra
Alvaschagn
Alvaschagn (tudestg Alvaschein) è ina vischnanca politica svizra en il chantun Grischun. Ella è situada en il circul da medem num en il district Alvra.
Geografia
Alvaschagn è la vischnanca oradem la Val Alvra situeida da mang dretga ca. 200 m sur igl Lai da Niselas (lai artifizial). Sper la vischnanca d’Alvaschagn totgan er las curts da Mistail, Pasqual, Valmala e Punt da Solas t’igl cumegn d’Alvaschagn. Remarcabel è tgi Alvaschagn ò nignas aclas ni alps sen sies territori. Siva digl 1400 posseda Alvaschagn pero ena alp ad Altein sen territori digl cumegn da Tein, oz Tavo. Igls cumegns vischinants en Lantsch, Vaz, Stierva e Casti.
Istorgia
La Val Alvra dafora, e cun chegl er Alvaschagn, è graztga alla impurtanta veia da transit Germania-Coira-Lantsch-Casti- Gelgia/Septimer-Italgia, giò abitada digl taimp preistoric.
Durant igl taimp karolinic tutgeva la Val Alvra e Surses tigl ministerum Impetinis cun la capitala Casti.
Alvaschagn vign per l’amprema geda numno 1154 scu Alvisinis.
La dartgeira da Casti cun Alvaschagn, Casti e Mon òn lour origin an la gronda maiereia digl uestg a Prada, a la quala tutgiva la gronda part digl tarragn e dalla glout an chel conturn.
Siva la crudada dalla clostra a Mistail igl 12-avel tschentaner vign l’antiera dartgeira 1282 an posses digl uestg da Coira. Lez ò sottames la dartgeira agl castellan da Riom.
La dartgeira da Casti furmava ansemmen cun la dartgeira da Surses ena dartgeira ota an la Leia da la Tgade (Entrada 1367). Igl 1552 sa compra la dartgeira liber digls dretgs da giurisdicziun. La compra da libertat definitiva suonda 1732.
Surpierre
Surpierre è ina vischnanca svizra en il chantun Friburg en il district Broye.
Alvaschagn
Istorgia
Ecclesiasticamantg tutgeva Alvaschagn anfignen 1738 alla pleiv da Casti. Gio 1663 è la nova baselgia da Sontg Gisep neida consecrada.
1745 è ena gronda pard dalla vischnanca neida destrueida d’en barschamaint.
Las viglias dartgeiras en gneidas schliedas se 1851. Las vischnancas dalla viglia dartgeira da Casti e da Vaz furman da nov igl cres Alvaschagn.
Igl 1902 è neida biatgeda sen territori da Alvaschein la punt da Solas dalla veiafier Retica. 1905 suonda la construcziun digl lai artifizial da Niselas.
1980 e neida construeida la nova veia cun differents tunnels tras igl Meir/Schin. Siva da lò e Alvaschagn separo digl traffic da transit.
Mistail
La baselgia Son Peder a Mistail schea sen en plateau sur l’Alvra e la curt da Preda.
L’anterioura clostra da mungias è neida fundada igl 8-avel tschentaner prubabel da Tgazzas anor. Numnada vign ella per l’amprema geda igl onn 926 an en document da donaziun digl retg Heinrich I. agl uestg da Coira Waldo.
La clostra è eida an decadenza ed è neida schlieda se 1154. Mistail è ia an possess da la clostra da Sontg Luzi a Coira ed 1282 puspe agl uestg da Coira. Coura tgi la baselgia è eida an possess d’Alvaschagn è betg cler. Anfignen 1679 sa cattava igl santieri d’Alvaschagn a Mistail.
Lung taimp valeva Mistail scu centrum ecclesiastic da Surmeir. Las novas retschertgas sbattan chella tesa a favour da Sontg Ambrosius a Casti.
Documento ègl pero, tgi a Mistail vigneva fatg messa perpetna per tot igls surmirans crudos alla battaglia dalla Tgalavaina. La baselgia cun treis apsidis è egna dallas pi viglias baselgias dalla Svizzra. I sa tracta d’en bietg digl 8/9-avel tschentaner ple u manc intact.
Voba
Partia an neir ed alv. La clav alva sen fond neir è igl simbol da Son Peder. La sieir neira sen fond alv è igl simbol da Son Gisep. Son Peder e Son Gisep en igls patrungs dallas dus baselgias a Mistail ed Alvaschagn.
Surnom
Igl surnom digls abitands d’Alvaschagn è “igls pulots”. Igl surnom dareiva da Vaz, parchegl tgi chells d’Alvaschagn deian “pulot”, e betg scu Vaz “pluschain”.
Populaziun
Igls abitands d’Alvaschagn viveven tradiziunalmantg da l’agricultura. A l’antschatta digl 20-avel tschentaner egl nia exploto ad Alvaschagn geis. Oz dattigl ena scrinareia ed ena garascha.
Igl lungatg tradiziunal d’Alvaschagn è igl rumantsch, ed anc oz vign la scola manada an rumantsch. Dantand discorra la pluralitad digls abitants tudestg.
Siva digl 1845 dattigl ena scola. La scola primara vign oz manada ansemmen cun igl cumegn da Casti, mintgamai cun ena partiziun an mintga vischnanca. La scola secundara a Casti vign furmada digls cumegns da Stierva, Mon, Casti, Alvaschagn, Brinzauls e Lantsch.
Algeria
thumb|200px|Algeria L'Algeria è in pajais da l'Africa. Sia chapitala è Algiers.
La lingua uffiziala è l'araba, ma il franzos è era discurrì.
right|300px|thumb|Algeria
Ruschein
Ruschein era tochen ils 31. da december 2013 ina vischnaunca politica en la Surselva el cantun Grischun. El 1. da schener 2014 ha Ruschein fusionau cun las anteriuras vischnauncas: Castrisch, Duvin, Glion, Ladir, Luven, Pigniu, Pitasch, Riein, Rueun, Schnaus, Sevgein, Siat tier la nova vischnaunca Ilanz/Glion.
Geografia Ruschein schai sin ina terassa el nord da glion sin la vart seniastra dil Reinanteriur ed ha ina altezia da tochen 1900 meters sur mar. Sur il vitg Ruschein schai Ladir omisduas vischnauncas han parts dil gletscher da Voralp.
Geografia
Il vitg da Ruschein sesanfla sin ina terrassa dalla vart sulegliva dalla Foppa, gest 450m sur Glion. La baselgia da Ruschein secatta sin in punct culminont da Ruschein che porscha ina survesta sur ina gronda part dalla Surselva.
Etimologia dil num
Il vitg da Ruschein vegn menziunaus l’emprema gada sut il num Rucene el testament digl uestg Tello che datescha digl onn 765. La fuorma actuala Ruschein secatta per l'emprema gada en in document digl onn 1629 e deriva pli probabel dil num latin Rosius.
Barschaments
Tschun gadas ei il vitg da Ruschein daventaus unfrenda da barschaments. Il pli grond fiug ei sederasaus ils 22 da settember 1629. En connex cun quei incendi ein 80 baghetgs vegni devastai enteifer treis uras. Ils 2 d’uost 1783 ei la mattatscha dalla calustra vegnida per la veta ella tuor baselgia che era venida tucca dil cametg. Igl onn 1931 brischan ina casa ed in clavau agl ur da Ruschein. Sunter il barschament dils 9 da novmber 1939 amiez il vitg, ein 27 persunas stadas senza tetg. Quei di ein era la caplutta da sogn Antoni e la scola vegni destrui. Il settember 1973 ein, medemamein tier in fiug amiez vitg, ina casa ed in clavau daventai unfrenda dallas flommas.
Agno
Agno è ina vischnanca politica svizra en il chantun Tessin che appartegna al circul Agno dal district Lugano. La vischnanca è situada a la riva dal Lai da Lugano. Il vegl num tudestg da la vischnanca è Eng.
Il lieu po vegnir cuntanschì da Lugano e da Ponte Tresa cun la Viafier Lugano-Ponte Tresa sco era cun la nav. Sin il territori da la vischnanca sa chatta il Eroport Internaziunal da Lugano-Agno
Geografia
Las vischnancas cunfinantas èn Bioggio, Collina d'Oro, Magliaso, Muzzano, Neggio e Vernate.
Lexicon istoric retic
Il Lexicon istoric retic (LIR) è il prim lexicon tematic da la Svizra rumantscha cun la finamira da documentar a moda uschè cumpletta sco pussaivel il svilup da l'intschess retic e grischun. Il LIR cuntegna tranter auter artitgels davart lieus, biografias, famiglias e tematicas specificas. Mintga onn cumparan novs artitgels. Dapi l'onn 2004 datti era l'e-lir. Uschia vegn numnada la furma electronica dal LIR en l'internet. Il LIR sco era l'e-lir cumparan exclusivamain en rumantsch grischun.
Auto da posta
Istorgia
La Posta Svizra dad oz è vegnida fundada il prim da schaner 1849; ella ha surpiglià l’administraziun centrala dals transports da persunas sco er la consegna da spediziuns postalas e spediziuns da daners. L’emprim Auto da Posta è cursà il prim da zercladur 1906 da Berna a Detlingen. La PTT, l’interpresa antecessura da la Swisscom e da La Posta Svizra, è sa spartida en dus concerns il 1997: l’interpresa Auto da posta, ch’appartegna sco la Postfinance medemamain a la Posta svizra, ha surpiglià ils servetschs da transport public. Il 2013 è la Posta vegnida transfurmada en ina societad acziunara; ma possessura resta vinavant la Confederaziun – en la rolla d’acziunara che posseda 100 % da las aczias. Il Auto da Posta maina actualmain radund 870 lingias d’auto da posta cun bundant 2190 autos da posta. La rait da lingias ha ina lunghezza totala da 11 869 km; per onn vegnan transportads radund 141 milliuns passagiers. Las lingias vegnan manadas ubain d’Auto da posta sez cun agen persunal, ubain d’ina da las radund 150 interpresas concessiunarias cun agen persunal. Tar l’interpresa sez lavuran radund 2140 persunas (chauffeurs e persunal administrativ); tar ils concessiunaris èn quai en tut stgars 1600 chauffeurs. Per part scriva la Confederaziun ora lingias, per las qualas l’Auto da posta sto concurrer cun auters interessents. Sco ils exempels da l’Engiadin’Ota e da la regiun da Sargans mussan, èsi tuttavia er pussaivel che Auto da posta è la partida perdenta tar ina tala concurrenza. Fin il 1995 finanziava la PTT il deficit dal servetsch d’auto da posta cun agid dal gudogn da la sparta da telecommunicaziun. Dapi il 1996 han tut las interpresas da traffic public d’offrir ordavant lur servetschs als empustaders (Confederaziun e chantuns). Las offertas èn liantas, uschia che l’interpresa da traffic po far ina sperdita u in gudogn. Il 2014 ha Auto da posta gia scrit per la 16avla giada en successiun cifras nairas.
Occitania
L'Occitania e ina naziun sensa stadi situada quasi tutta en il stadi franzos nua ch'elle covra 32 departaments. Elle è discurrida en las suondantas regiuns administrativas: Aquitania, Limousin, Auvergna, PACA (Provenza, Alps, Costa d'Azur), Lenguadoc (senza il Roussillon da lingua catalana), Midi-Pyrénees ed en insaquants departaments da la regiun Rhône-Alpes (la Droma e l'Ardescha, plus in vart da l'Isera)
La lingua è diventada mez-uficiala en tredesch vals talianas situadas en ils Alps. La cunoschida staziun da sport d'enviern "Sanpeyre" è occitana, ed il sieu num è er occitan. En grafia occitana i fiss "Sant Pèire".
Il pajais entier fa enter 190 000 e 200 000 kilometers quadrats.
La populaziun è pitschna en cumparegliasun: be 17 miliuns e mez d'inabitants. Per exempel, la regiun Midi-Pyrénées è, ella suleta già de 45 800 km/q, pia pli bella che la Belgica, o la Svizra. Ma ella ha be 3 miliuns d'inabitants, ch'èn pauc en fatschia dels Belgas e Svizers.
Cultura
L'escrivan occitan pli enconuschì en il munt è Frederic Mistral che ha retschet il Premi Nobel de litteratura il 1904. In fatg, quai era previs ch'egl l'hagia en 1900, l'onn cur che s'ha creà ils premis Nobel, mas la Frantscha ha intrigà per quai ch'ella nun vuleva betg qu'in premi Nobel recumpensass in autur franzos che na scriveva betg en franzos.
Nus essan anc bunamain quater miliuns che discurin en occitan, mas quai è vair che la magioranza avain tschuncanta onns u pli. Lura già bleras persunas avanzan la tschifra da in miliun da discurrents che correspund megler a la realità vischaivla.
Las duas organsaziuns culturalas occitanas èn: Lo Felibrige, associaziun creada da Frederic Mistral il 21 da Mai del 1854 e l'IEO (Institut d'Estudis Occitans) naschì suenter la secunda guerra mondiala.
En ina chansun pregaria la mamma dal Crist al chertga e al trova en il temple cun "li sefers, libres de la lèi" (il "sefers" cudeschs da la letg) Il fatg è che per la glieud dal pievel la parola ebraica sefer n'aveva betg significaziun e la glieud (ch'aprendeva las chansuns cun l'ureglia) scheva "li sèt felibres de la lèi" (il set "felibres" da la letg) senza savair quai ch'era in felibre. Ina sorta di savant.
Lura Mistral a prais puspè, voluntariamain, quella errur populara. Ils scrivents en Occitan èn diventads ils felibres.
Schnaus
Schnaus era fin ils 31 da december 2013 ina vischnanca politica svizra. Ella appartegneva al circul da la Foppa dal district da la Surselva. Il 1. da schaner 2014 ha ella fusiunà cun las anteriuras vischnancas da Castrisch, Duin, Glion, Ladir, Luven, Pigniu, Pitasch, Riein, Rueun, Ruschein, Sevgein e Siat tar la nova vischnanca Ilanz/Glion.
Geografia
Da l'entir territori communal da 299 ha èn 174 ha cultivablas. Da quest areal èn 144 ha aclas. Ulteriuras 92 ha èn cuvertas da guaud e bostgaglia e 26 ha èn territori nunproductiv (muntogna). Las restantas set hectaras èn territori d'abitar.
Populaziun
Dals 121 abitants la fin dal 2004 eran 102 (=84,30 %) burgais svizzers. La plipart da la populaziun discurra sursilvan ed è refurmada.
Lieus interessants
La baselgia refurmada dal vitg stat sut protecziun da monuments. Dad impurtanza istorica è plinavant il Luvratori historic dils fargliuns Giger. Sin l'autra vart da l'aual, ma gia sin il territori da Rueun stat la Caplutta Sontga Maria Madleina.
Gadmen
Gadmen è ina vischnanca politica svizra en il chantun Berna. Ella è situada en il circul administrativ Interlaken-Oberhasli.
Cussegl naziunal (Svizra)
Il Cussegl naziunal (tudestg: Nationalrat; franzos: Conseil National; talian: Consiglio Nazionale) è la pli gronda chombra dal Parlament svizzer. El è la chombra bassa e represchenta il pievel svizzer.
Composiziun
Resultads da l'Elecziun federala dal 21 October 2007 !style="background-color:#E9E9E9" align=left colspan=2|Partidas !style="background-color:#E9E9E9" align=left|Abbr. !style="background-color:#E9E9E9" align=right|Votaziun !style="background-color:#E9E9E9" align=right|% !style="background-color:#E9E9E9" align=right|+/– !style="background-color:#E9E9E9" align=right|Sez !style="background-color:#E9E9E9" align=right|+/–
Antigua e Barbuda
Las inslas Antigua e Barbuda (pli baud: Dulcina) furman in stadi insular independent aifer il «Commonwealth». Ellas èn situadas en l'Atlantic dal nord ed en la Caribica, en il sidost da Puerto Rico. Dasperas exista l'insla Redonda che n'è betg abitada. La chapitala dal stadi è Saint John’s. La lingua uffiziala è l'englais.
Angola
L' Angola è in pajais da l'Africa. L'Angola cunfinescha en il vest cun l’Ocean Atlantic. En il nord sa chatta la Republica Democratica dal Congo, en il ost la Sambia ed en il sid la Namibia. Sia chapitala è Luanda. La lingua uffiziala è il portugais.
Phong Nha-Ke Bang
right|thumb|250px|Il cuvel Tien Son cave en il parc naziunal Phong Nha-Ke Bang
Phong Nha-Ke Bang (vietnamais: Vườn quốc gia Phong Nha-Kẻ Bàng) è in parc naziunal da la provinza centrala da Quang Binh en Vietnam. El è situà 50 kilometers en il nord da la citad da Dong Hoi.
Falera
Falera (entochen igl onn 1969 aunc official en tudestg Fellers, ni pli baul era Falaria e Valers) ei ina vischnaunca politica svizra en la regiun Surselva dal cantun Grischun.
Historia
La derivonza dil num ei entochen dacheu buc sclarida. Supponiu vegn ei ch'el deriva d'in pievel preroman, ch'ei seunius pli tard cun il suffix latin -aria, ch'ei daventaus pli tard tier -era.
Il segn caracteristic ei la baselgia da Sogn Rumetg erigida el 15avel tschentaner. Il spezial vid quella baselgia ei il zenn che ei in dils pli vegls dalla Svizra.
Pigniu
Pigniu (tudestg: Panix) è ina vischnanca svizra en il chantun Grischun en il district Surselva.
Falera
Historia
Entochen igl onn 2005 apparteneva Falera al circul da Glion el district dalla Surselva dal cantun Grischun, dapi la reforma territoriala digl 1. da schaner 2016 appartegn el alla regiun Surselva.
Uoppen
Descripziun:
Geografia
La vischnaunca schai sin ina terassa, sin la vart seniastra dalla val dil rein anteriur. Ella ei colligiada cul teritori da skis LAAX.
Millard Fillmore
Millard Fillmore (7 da schaner 1800 - 8 da mars 1874) è stad president dals Stadis Unids da l'America da 1850 a 1853.
Armenia
right|110px L'Armenia è in pajais en l'Asia dal vest. Sia chapitala è Eriwan. La lingua uffiziala da l'Armenia è l'armen.
Schluein
Vopna
Blasonament: blau ed aur fendì; en il blau ina clav dad aur ed en il mellen ina spada blaua.
Clav e spada èn attributs da Sontg Petrus e Sontg Paulus. Las colurs derivan da la vopna dals signurs da Löwenberg, ils quals possedevan la barunia “Schleuis”.
Geografia
Schluein sa chatta 4 km a l’ost da Glion en la Val dal Rain Anteriur sper il center da vacanzas Flem-Laax-Falera e sper l’entrada da la Ruinaulta. A Schluein vegn vegn (sper il tudestg) era discurrì rumantsch sursilvan.
Dapi december 2016 collia ina punt il traffic nunmotorisà tranter las vischnancas da Schluein e Castrisch.
Istorgia
Schluein vegn numnà l’emprima giada l’onn 1298. Da lez temp aveva il vitg anc il num “Sluwen”. Enfin da l’onn 1803 era Schluein en il possess dals signurs da Löwenberg. La baselgia da Sontg Peter e Sontg Paul vegn numnada l’emprima giada l’onn 1321. Dal chastè che existiva da lezzas uras, datti mo pli ina pitschna ruina.
Mulins
Sur il vitg sa chatta il Mulin Sura. Il pitschen mulin, che vegniva duvrà per pasar dumiec e megl, exista enfin oz. Il mulin grond da graun è dentant svanì. Las lingias da chanal dattan anc oz perditga dals temps vegls.
Il Mulin Sut sa chattava sut la via. Cun ina roda d’aua supplementara vegniva dapi il 19avel tschientaner fatg ir ina resgia. Questa resgia è alura vegnida demontada l’onn 1950.
Durant la Segunda Guerra mundiala vegniva era anc fatg diever dals mulins, quai en connex cun il “Plan Wahlen”. Il mulin modern da Glion ha remplazzà suenter 1945 ils mulins da Schluein.
Varia
Il edifizi nov dal Löwenberg, ch’è vegnì construì suenter il brischament grond da l’onn 1889, era ina chasa d’orfens enfin l’onn 1972. La chasa vegn anc enfin l’onn 2019 duvrà sco center transitoric per requirents d’asil.
Arabia Saudita
thumb| L'Arabia Saudita è in pajais en l'Asia dal vest. Sia chapitala è Riad. La lingua uffiziala dal pajais è l'arab.
Forel
Il pled Forel ha differentas muntadas:
Brione
Il pled Brione ha differentas muntadas:
Vuorz
Vuorz u Uors la Foppa (tudestg Waltensburg, ufficialmain Waltensburg/Vuorz) è in vitg da la Svizra en il che fa part da la Surselva. Vuorz dispona ensemen cun Breil ed Andiast d'in territori da skis. Vuorz ha era hotels per quels hosps che vegnan l'enviern cun skis ni la stad a viagiar. Vuorz è in pitschen vitg dentant ha el era uniuns, vul dir l'uniun da giuventetgna, l'uniun da teater ed l'uniun da chant.
Aserbeidschan
L'Aserbeidschan, uffizialman la Republica Aserbeidschan (aserbeidschanic: Azərbaycan u Azərbaycan Respublikası) è in pajais asiatic. Sia chapitala è Baku.
Bangladesch
Il Bangladesch è in pajais asiatic. Sia chapitala è Dhaka.
Andiast
Andiast è in vitg svizzer en il  che appartegna al district da la Surselva, e tutga tar il cumin da Rueun. Il vitget giascha en spunda sid, visavi Sursaissa. Andiast ha 226 abitiants (stan 31-12-2006) e sa chatta en il territori rumantsch dal chantun Grischun.
Vopna
En la vopna chattan ins S.Giulitta e S.Quiricus en aur sin ina culissa cotschna.
Istorgia
Igl intschess d'Andiast è gia abità dapi il temp da fier. Quai confirman chats da fossa sin in'alp.
Ils 8. da settember 1526 è Andiast vegnì separa da la plaiv da Vuorz.
1943 è il num Andest vegni mida sin Andiast.
Corsier
Corsier è il num da duas vischnancas politicas en Svizra
Citad da San Marino
La Citad da San Marino u simplamain San Marino (per talian Città di San Marino, localmain be la città ‹la citad›) è la chapitala ed in dals nov castelli u vischnancas da la Republica da San Marino. La citad che dumbra 4214 abitants (2012) è situà sin il Monte Titano.
Benin
Il Benin è in pajais african. Sia chapitala è Porto Novo.
Bahamas
Las Bahamas èn in stadi insular en l'Atlantic dal nord. La chapitala dal pajais è Nassau. La lingua uffiziala è l'englais.
Barbados
Barbados è in stadi insular entaifer las Antillas pitschnas. Sia chapitala è Bridgetown. La lingua uffiziala è l'englais.
Nyon (district)
|thumb|300px|District da Nyon Il District da Nyon è in district svizzer dal chantun Vad.
Bhutan
Il Bhutan è in pajais asiatic. Sia chapitala è Thimphu.
Crassier
Crassier è ina vischnanca svizra en il chantun Vad en il district Nyon.
Baden (district)
Il District Baden (tudestg: Bezirk Baden) è in district dal chantun Argovia.
Ladir
Ladir era tochen ils 31. da december 2013 ina vischnaunca politica svizra en il district Surselva dil cantun Grischun.
L' emprem da schaner 2014 ha la vischnaunca fusionau cun Castrisch, Duvin, Ilanz, Luven, Pigniu, Pitasch, Riein, Rueun, Ruschein, Schnaus, Sevgein, Siat tier la nova vischnaunca Ilanz/Glion.
Uoppen
Igl uoppen da Ladir ei segmentaus en blau ed argien/alv. La colur blaua cuntegn ina steila da sis péz, ed il argien/alv cuntegn in cuolm cun treis péz (Heroldsbild).
Igl uoppen simbolisescha la biala cuntrada ed la pitoresca posizun dalla baslegia S.Sein.
Geografia
Geograficamein schai Ladir sin ina terrassa cun ina altezia da 1276 meters sur mar el center dalla Surselva. Ils vitgs vischinonts ein Falera egl ost e Ruschein el sid.
Da 721 ha vegnan rodund 363 ha cultivai da purs, sco mises ed alps. Ulteriuras 304 ha vegnan curclai d'uaul e lenna. Sulettamein 19 ha ein civilisai ed rodund 35 ha ein terren nunproductiv.
Politica
Biaras uniuns han ina stretga relaziun cul vitg da Ruschein ed ein per part fusiunadas. Aschia ein p. ex. l'Uniun da giuventetgna, l'uniun da dunnas ed ils pumpiers sedecidi da fusiunar.
Politicamein ei Ladir ina fracziun dil cumin da Ilanz/Glion.
Scola
Dapi l'onn 1980 ha Ladir ina scola primara fusiunada cul vitg vischinont Ruschein. Lezza sesanfla el vitg da Ruschein sco era la scoletta.
Il scalem superiur ei denton integraus el Consorzi da scola Glion e contuorn.
Populaziun
Ladir quenta entuorn 109 habitonts.
Il turissem si Ladir
Turists san profitar d'ina reit da vias da viandar, encurir bulius ni ir cun skis a Ladir. Era san ins far turas cun velo pli levas e pli grevas. Sch'enzatgi survegn fom da tut quei, san ins dustar quella ell'ustria Casa Crusch.
Historia
Il contuorn ei gia dapi millennis civilsaus. Ina autonoma ed independenta vischnaunca ei Ladir denton per vegnida egl onn 1851. El 19avel tschentaner han dus gronds incendis caschunau bia difficultads al vitg. Tier l'emprem incendi 1848 ei ina gronda part dil uaul vegnius destruida. Tier il secund ei denton, entras termgliar cun fiug da dus giuvenils, bunamein l'entir vitg barschaus giu. Tier quei incendi ein grondas parts dil archiv vegni destruiu, aschia ch'ils documents historics dil vitg tonscha buc tochen alla entschatta dalla fundaziun dil vitg.
Sursaissa
Sursaissa (tudestg ed uffizial: Obersaxen) è ina vischnanca politica svizra en il district Surselva dal.
Rolle (district)
Il District da Rolle era in district svizzer dal chantun Vad.
Quacra nanina
La quacra nanina (Coturnix chinensis) è ina spezia d'utschels da la famiglia dals fasans (Phasianidae), che fa part da la gruppa da las giaglinas (Galliformes). Cun ina paisa da be 45 fin 70 grams ed ina autezza da ca. 14 cm, furman las quacras, la spezia la pli pitschna da las giaglinas.
Essertines-sur-Rolle
Essertines-sur-Rolle è ina vischnanca svizra en il chantun Vad en il district Nyon.
Quacra nanina
Classificaziun
Tschep: Chordata
Classa: Aves
Urden: utschels giaglina (Galliformes)
Famiglia: Fasans (Phasianidae)
Categoria: Quacras da terra (Coturnix)
Spezia: Quacra nanina (Coturnix chinensis)
Bielorussia
La Bielorussia è in stadi da l'Europa Orientala. Sia chapitala è Minsk.
District da la Veveyse
Il District dal Veveyse (franzos: District de la Veveyse, tudestg: Vivisbachbezirk) è in district dal chantun Friburg.
Vrin
Vrin ina vischnaunca independenta svizra en il. Ella ei situada en la Val Lumnezia ed appartegnava entochen 2015 al circul Lumnezia dal district Surselva.
District da la Veveyse
Geografia
Il district da la Veveyse sa chatta al sparta-auas tranter il Rain ed il Rodan en il vest muntagnard da las Alps friburgaisas.
Vrin
Vrin ei in vitg della Vischnaunca da Lumnezia ed situada 1448 meters sur mar e dumbra cirka 251 abitants. Ina gronda part dals abitonts ein purs. En il vitg datti ina filiala da la posta, ina mazlaria, ina pasternaria ed ina casa da scola, fusiunada cun la scola da Lumbrein e Vella. Ei vegn discurriu il idiom rumantsch sursilvan. Grazia a la cuntrada muntagnarda cun la Greina ed il Piz Terri po la vischnaunca era profitar dal turissem (oravant tut da stad).
District da la Veveyse
Istorgia
En il temp medieval era la regiun oravant tut en possess da vasals dals Savoiards. Suenter la conquista tras Friburg l'onn 1536 è ella vegnida zavrada en las chastellanias (bailliages) da Rue, Châtel-Saint-Denis ed Attalens. L'economia, ch'è ditg vegnida dominada da l'agricultura e dal mastergn, n'ha purschì avunda plazzas da lavur; quai ch'ha manà ad ina ferma emigraziun. Il 1848 è vegnì stgaffì il district da la Veveyse sco district il pli pitschen ed il pli meridiunal dal chantun Friburg. L'avertura da l'A12 il 1981 ha favurisà il svilup industrial e turistic, surtut a Châtel-Saint-Denis ed en la Basse-Veveyse (Attalens, Bossonnens, Granges (Veveyse)).
Gilly
Gilly è ina vischnanca svizra en il chantun Vad en il district Nyon.
Sogn Martin
Sogn Martin (tudestg Sankt Martin) ei in pign vitg en il en il district Surselva. Il vitg ei oz in vischinadi e fa oz part della vischnaunca da Val GR.
Plessur (district)
Il district da la Plessur (tudestg Bezirk Plessur) è in district dal chantun Grischun.
Quacras da dents
Las quacras da dents (Odontophoridae), era numnadas quacras da guaud, furman ina categoria da la spezia da las giaglinas (Galliformes). Questa famiglia cumpiglia 9 categorias e 31 spezias.
Viamala
Viamala (u Via Mala) è il num d’in toc da la via che maina lung il Rain Posteriur tranter Tusaun e Ziràn-Reschen. La chavorgia profunda furma in dals gronds impediments sin la ‹Via sut› da Cuira en direcziun dal Pass dal Spleia e dal Pass dal San Bernardin ch’era pli baud fermamain discreditada.
La via romana
Tenor perscrutaziuns cumprovadas fatgas d’Armon Planta manava ina via gia durant il temp dals Romans tras la Viamala. Schebain igl era pussaivel da duvrar la via cun in vehichel n’è betg cler. Dissegns sin crap a Carschenna laschan ultra da quai supponer ch’ina senda da sauma sur las Alps manava gia da lez temp (ca. 1500 a.C.) atras questa regiun.
Nà dal nord devi dus access a la chavorgia: da la vart sanestra da Masagn sur Runtgaglia u da la vart dretga da Seglias sur il chastè da Munt Son Gion (Reziòlta) e la baselgia da Son Albin. La segunda varianta era pli frequentada durant il temp dals Romans; enturn l’onn 1300 n’era ella dentant betg pli transibla per motivs da bovas. Omaduas vias vegnan ensemen sin il Nesselboden, l’entrada dal nord da la Viamala. Quella avevan ils Romans superà cun pitgar pliras mesas galarias or da la grippa. Ina punt da lain ch’era probablamain situada là nua che la punt d’autostrada sa chatta oz, manava il traffic puspè sin la vart dretga dal Rain, sur Reschen vi Ziràn.
La brev da la Viamala da l’onn 1473
Durant il temp medieval è il traffic a distanza che manava sur il Pass dal Spleia sa spustà pli e pli sin la ruta da concurrenza ‹Via sura› sur il Pass dal Set che collia Beiva en il Surses cun Casaccia en la Bergiaglia. Questa ruta ha l’uvestg da Cuira sustegnì. La via pauc frequentada dal Rain Posteriur è ida en decadenza. Dapi il 13avel tschientaner vegnivan la chavorgia e la via perquai numnadas ‹via mala›.
L’onn 1473 han las vischnancas da Tusaun, Masagn e Cazas la finala decis «die richsstrass und den weg entzwüschend Tussis und Schams, so man nempt Fyamala zu howen, uffzuorichten und ze machen». Per lur intent curaschus han ils da la Muntogna chattà sustegn d’autras portas (associaziuns da transport) lung la ‹Via sut›. Enstagl da renovar la veglia punt da lain han ins construì in pau pli al sid la Punt da Tgiern, in’imposanta punt da crap. Ina part da la via romana han ins sanà; en autras parts han ins pitgà ina via or dal grip u manà la ruta cun punts da lain sur precipizis snuaivels.
L’uvestg n’ha betg pudì evitar che la ruta dal Spleia sanada sa sviluppia a la colliaziun da transit la pli impurtanta dal Grischun. Sia pussanza era sa sminuida ed en las Trais Lias èn ils cumins sa sviluppads al suveran. Sper caravanas da sauma, viagiaturs da commerzi, diplomats ed ils ‹emprims turists› traversavan ils curriers da Lindau – in servetsch da currier organisà da la citad da Lindau – la Viamala sin lur viadi a Milaun.
Novas construcziuns
Durant ils onns 1738–1739 ha l’impressari da Tavau Christian Wildener construì duas punts. Cun agid da quellas han ins pudì guntgir a dretga ina part exponida da la Viamala romana. Ina da las punts è sa mantegnida enfin oz.
Sut la direcziun da Richard La Nicca è vegnida construida ils onns 1818–1821 la nova via charrabla. Ella maina da la vart dal nord cun in tunnel e cun galarias tras l’uschenumnada ‹Rusna persa› ed evitescha cun quai la cunterascensiun sur l’autezza da Runtgaglia. Las trais punts pli veglias èn vegnidas duvradas vinavant. Tranter quellas han ins siglientà ina terrassa or dal grip.
L’autostrada A13, bajegiada l’onn 1967, sviescha la pli stretga part da la Viamala en in tunnel da 743 meters lunghezza e traversa la part dal sid da la chavorgia sur ina gronda punt vi. Il nov tschancun bajegià l’onn 1958 tranter Tusaun e Runtgaglia è gia vegnì remplazzà l’onn 1996 tras il tunnel da Crapteig cun ina lunghezza da 2171 meters.
Burundi
thumb|200px|Burundi
Il Burundi è in pajais african. Sia chapitala è Bujumbura.
La Quotidiana
La Quotidiana (LQ) è la suletta gasetta dal di rumantscha. Ella cumpara da glindesdi enfin venderdi. La gasetta appartegna a la gruppa da medias Südostschweiz ed è confessiunalmain e politicamain neutrala. En La Quotidiana vegn oravant tut rapportà davart quai che curra e passa en la Svizra rumantscha ed en la politica grischuna. La politica naziunala ha pli pauca paisa e novitads internaziunalas èn plitost raras. Il dumber d’abunents confermà tenor la WEMF munta actualmain a 4341 (l’onn 2003: passa 5000).
Concept e lingua(s)
Il concept oriund era dad edir ina gasetta dal di interrumantscha en substituziun da las gasettas quotidianas da lingua tudestga. Perquai che quest’idea è sa mussada sco nunrealistica han ins midà suenter in onn e mez il concept en favur d’ina gasetta cun in mantel chantunal e cun fermas parts regiunalas. Las novitads regiunalas èn scrittas en ils idioms respectivs, entant che quellas surregiunalas vegnan redigidas en rumantsch grischun.
Cuntrada da pressa rumantscha avant il 1997
thumb|Logos da las gasettas predecessuras e da la Vousch da Surmeir sco ch’els cumparan sin il fegl da titel da La Quotidiana
Suenter diversas fusiuns e suspensiuns existivan l’onn 1996 anc quatter gasettas regiunalas rumantschas. Il Fögl Ladin (1941–96, en l’Engiadina e la Val Müstair) e la Gasetta Romontscha (1857–1996, en Surselva) cumparevan duas giadas l’emna, entant che La Pagina da Surmeir (dapi il 1946, en il Surses e la Val d’Alvra) e la Casa Paterna/La Pùnt (1920–96, en la Sutselva e Surselva protestanta) cumparevan ina giada l’emna. Ultra da quai cuntegneva il Bündner Tagblatt a partir dal matg 1994 La Nova – «la pagina quotidiana rumantscha en tut ils idioms».
Hanspeter Lebrument, lura schef da la Gasser Medien AG (ozendi Südostschweiz Mediengruppe AG) e cun quai editur da la Gasetta Romontscha, ha annunzià l’entschatta da november 1996 che La Quotidiana cumparia per l’emprima giada da Bumaun 1997. Tut las gasettas regiunalas rumantschas cun excepziun da la Pagina da Surmeir èn vegnidas integradas en la nova gasetta dal di ch’ha remplazzà a medem temp La Nova. Per proveder er il Surmeir cun novitads, è vegnida stgaffida ina nova secziun regiunala sut il titel La Vousch da Surmeir. Perquai che La Quotidiana aveva surpiglià il Fögl Ladin, ha l’Engadiner Post cumenzà a publitgar duas paginas en lingua rumantscha (sut il nov titel Engadiner Post/Posta Ladina). Questa situaziun da concurrenza impedescha fin il di dad oz che La Quotidiana chattia in dumber d’abunents suffizient en l’Engiadina ed en il Grischun Central.
La via crappusa tar ina gasetta dal di
A partir dals onns 1980 ha la Lia Rumantscha promovì la realisaziun d’ina gasetta dal di rumantscha tras l’integraziun da las gasettas regiunalas gia existentas. Igl ha dà diversas cumissiuns da pressa ch’han gì l’incumbensa d’elavurar il concept per ina tala gasetta. L’onn 1988 è cumparì in emprim numer nulla (ediziun d’emprova). L’onn 1989 ha ina gruppa da lavur da la Chasa Stampfer a Lenzburg preschentà a la Lia ina proposta concreta areguard il project. L’onn 1990 ha la Lia Rumantscha instituì in’atgna gruppa da project. Cun il passar dal temp èsi vegnì evident ch’il concept oriund n’era betg realisabel. In’ulteriura ediziun d’emprova è cumparida l’onn 1992. Medemamain l’onn 1992 è vegnida fundada la Pro Svizra Rumantscha (PSR), in’uniun cun la finamira da promover la pressa rumantscha, ma era quella n’ha betg pudì chattar ina soluziun. Pir la fundaziun da l’Agentura da Novitads Rumantscha (ANR) l’onn 1996 ha furnì ina basa concreta per realisar ina gasetta dal di.
Vinavant problems per la pressa rumantscha
La crisa da la pressa svizra ha er cuntanschì La Quotidiana. L’onn 2001 è perfin vegnì proponì da sparter la gasetta en ina La Quotidiana sursilvana ed ina La Quotidiana ladina. L’onn 2003 ha La Quotidiana serrà sias redacziuns en l’Engiadina ed en il Surmeir; l’Agentura da Novitads Rumantscha ha surpiglià la lavur schurnalistica en questas regiuns.
Il bienni 2008/09 è stà fin ussa il temp il pli difficultus per La Quotidiana. Perquai che la gasetta custa memia bler, ha Hanspeter Lebrument annunzià ch’i saja impussibel da cuntinuar ad edir La Quotidiana en la furma vertenta. El ha proponì d’integrar l’Agentura da Novitads Rumantscha en la gruppa da medias Südostschweiz u da fusiunar la redacziun da La Quotidiana cun quella da l’Agentura da Novitads Rumantscha. Autras propostas eran da vender La Quotidiana ad in’autra chasa editura sco per exempel a la Casanova da Stefan Bühler (ch’ha refusà) u d’integrar ella en ina publicaziun existenta sco per exempel il Bündner Tagblatt.
Il november 2008 ha il cussegl da fundaziun da l’Agentura da Novitads Rumantscha deliberà in nov model da collavuraziun cun La Quotidiana che prevesa da crear in pool da redacziun cun 865 % da plazzas. Per quest motiv è la redacziun da La Quotidiana vegnida transferida davent da Glion a Cuira. Ils 26 da schaner 2009 ha la gruppa da medias Südostschweiz relaschà ils quatter redacturs da La Quotidiana restants, uschia ch’els han pudì s’annunziar per plazzas libras tar l’Agentura da Novitads Rumantscha. La gruppa da medias Südostschweiz ha cuntinuà a pajar be pli il chauredactur ed il persunal per producir la gasetta. Sin l’emprim da matg 2009 ha l’Agentura da Novitads Rumantscha la finala surpiglià ils collavuraturs da La Quotidiana.
En il rom da la dischlocaziun da la redacziun sursilvana èsi vegnì a divergenzas cun la Regiun Surselva, perquai ch’er ils dus collavuraturs (150 %) che lavuravan a Mustér vi dal Fegl ufficial èn vegnids transferids en la chapitala chantunala. Medemamain è l’ediziun gronda da La Quotidiana da passa 14 000 exemplars vegnida abolida. Quella vegniva distribuida mintga venderdi ensemen cun il Fegl ufficial gratuitamain a var 500 chasadas en Surselva. Quest’ediziun gronda aveva la finamira dad acquistar ulteriurs abunents, ma n’ha betg gì il success desiderà.
Dapi l’entschatta da schaner 2010 è l’existenza da La Quotidiana periclitada danovamain. Damai ch’ils iniziants da Radio Südost (tranter auter Stefan Bühler e Roger Schawinski) supponan che la gruppa da medias Südostschweiz haja ina posiziun da monopol nunlubida che limiteschia la varietad d’opiniuns, han els fatg recurs cunter la decisiun da l’Uffizi federal da communicaziun (UFCOM/BAKOM) da prolungar la concessiun da l’emettur da radio Radio Grischa. Sco reacziun sin quai ha Hanspeter Lebrument annunzià da vulair vender las duas gasettas La Quotidiana e Bündner Tagblatt per pudair manar vinavant Radio Grischa. Experts da medias èn dentant da l’opiniun ch’ins na vegnia betg a chattar in cumprader per las duas gasettas. Enfin ch’il Tribunal administrativ federal ha decidì en chaussa, emetta Radio Grischa a basa d’ina concessiun provisorica.
Finanziaziun
Damai che La Quotidiana è ina gasetta privata, na vegn ella betg subsidiada directamain ni da la Confederaziun ni dal Chantun. Sco autras gasettas svizras profitescha ella dentant da subsidis indirects per la pressa en furma d’ina reducziun moderada da las taxas postalas. Plinavant profitescha ella, sco tut las medias rumantschas, dals subsidis che l’Agentura da Novitads Rumantscha retschaiva.
Critica
Malgrà che La Quotidiana è l’emprima gasetta surregiunala n’è ella betg propi stada abla enfin oz da fitgar pe en l’Engiadina ed en il Surmeir. Quai per part per ils motivs menziunads survart. Ils blers abunents ha La Quotidiana en Surselva e rapporta per quai er surproporziunalmain bler davart temas da questa regiun. In auter punct debel è che la suletta gasetta rumantscha cuntegna bunamain exclusivamain inserats tudestgs. Er la pagina d’internet da La Quotidiana è circumdada d’ina navigaziun tudestga.
Quacras da terra
Las quacras da terra (Coturnix) èn ina gruppa d'utschels da la famiglia dals fasans (Phasianidae), che fa part da l'urden dals utschels giaglina (Galliformes).
La gruppa cumpiglia nov specias, da las qualas la quacra dal puppen nair da la Nova Zelanda (Coturnix novaezelandiae) è vegnida extirpada von durant il 19avel tschientaner.
Las quacras da terra han ina statura pitschna e plitost radunda ed ina cua fitg curta, cuvrida da las alas.
Blumenstein
Blumenstein è ina vischnanca politica svizra en il chantun Berna en il circul administrativ da Thun.
Phasianidae
Ils Phasianidae furman ina categoria da la spezia da las giaglinas (Galliformes). Questa famiglia cumpiglia 46 categorias e 170-180 specias.
Châbles
Châbles ( en Patua friburgais ) è ina vischnanca svizra en il chantun Friburg en il district Broye.
Lumbrein
Lumbrein ei in vitg en la vischnaunca politica svizra Lumnezia en la regiun Surselva dil cantun Grischun. Entochen ils 31 da december 2012 era Lumbrein er'ina vischnaunca politica independenta. Il vitg ei ca 15 km naven dil marcau da Glion. Ils treis uclauns dalla vart dil sid dil Glogn senumnan Surin, Pruastg ed Silgin.
Uoppen
El demuossa la spartiziun dil vitg entras il Glogn. Igl uoppen ei vegnius surprius dils Lumerins.
Lungatg
A Lumbrein vegn ei per la pli gronda part tschintschau romontsch.
Historia
Il num Lumbrein respectiv Lamarine ei gia cumparius l'emprema gada igl onn 830 en igl Urbari imperial. Il pli vegl territori populau, ca 1500 avon Christus, da Lumbrein ei il crest da Crestaulta sper il uclaun Surin.
Igl onn 1961 eis ei vegniu anflau el sidvest da Lumbrein a Sietschn in plaz cun representaziuns da carstgauns. Entras cumparegliaziuns cun plazs ord il nord dall'Italia vegn quei liug dataus da perscrutaders talians en il neoliticum tardiv.
Burkina Faso
thumbnail|200px|Burkina Faso Il Burkina Faso è in pajais african. Sia chapitala è Ouagadougou.
Châtillon (FR)
Châtillon è ina vischnanca svizra en il chantun Friburg en il district Broye.
Fahrni
Fahrni è ina vischnanca politica svizra en il chantun Berna en il district Thun.
Buchholterberg
Buchholterberg è ina vischnanca politica svizra en il chantun Berna en il district Thun.
Eriz
Eriz è ina vischnanca politica svizra en il chantun Berna en il district Thun.
Quacra giapunaisa
thumb|200px|Pulschains da duas emnas
La quacra giapunaisa (Coturnix japonica) è ina spezia d'utschels da la famiglia dals fasans (phasianidae), che fa part da la gruppa da las giaglinas (galliformes). Cun ina autezza da ca. 20 cm, furman las quacras, la spezia la pli pitschna da las giaglinas. La quacra giapunaisa vegn tegnida tar nus sco furnitur d'ovs e da charn. Ina suletta giaglina producescha radund 250-300 ovs per onn. Tant ovs sco la charn da la quacra giapunaisa valan sco delicatessas duvrads savens en la haute cuisine.
12 september
Ils 12 settember u ils 12 da settember è il 255avel (256avel en onns basests) di dal onn en il chalender gregorian.
Leona Lewis
Leona Louise Lewis (naschida ils 3 d'avrigl 1985 ad Islington, Londra) è ina chantadura e songwriter britannica dal district Hackney da Londra. Ella è vegnida enconuschent a la fin da l'onn 2006 cura ch'ella ha gudagnada la terza seria da la casting show The X Factor. Quella seria è vegnida transmessa tranter l'avust ed il december 2006 da la staziun ITV. In onn suenter ha ella obtegnida internaziunalmain la prima posiziun dals charts con la single Bleeding Love sco era con ses album da début Spirit.
Uffanza e giuventetgna
Leona Lewis è naschida sco segunda da trais uffants dal pèr maridà Joe e Maria Lewis ed è creschida si a Hackney en il nord da Londra. Ses bab è oriund da la Caribica e la mamma da la Valisa.
En la vegliadetgna da dudesch onns ha Lewis scrit sia emprima chanzun, cun 13 onns ha ella gudagnà la concurrenza da la generaziun giuvna Lady D en il Hackney Empire. Per sviluppar ses talent ha ella frequentada la Sylvia Young Stage School e la Brit Academy. Gia avant ch'ella è sa participada a The X Factor, ha ella registrada ses emprim album cun il titel da Twilight che però n'è mai vegnì publitgà.
1848
L'onn 1848 (MDCCCXLVIII) era in onn dal 19avel tschientaner.
Quacra da tschof
La quacra da tschof (Callipepla californica), era quacra da tschof californica, è ina spezia da la famiglia da las quacras da dents. Ses territori da derasaziun cumpiglia la costa dal vest dals Stadis Unids. Ella è ultra da quai vegnida introducida a Hawai, Nova Zelanda, a Chile ed Argentinia. La quacra da tschof vegn magari tegnida tar nus en volieras. Ins chatta ella dentant bler main savens che la quacra giapunaisa e la quacra nanina
Squadra naziunala da ballape dal Chile
La squadra naziunala da ballape dal Chile (en spagnol: Selección de fútbol de Chile) è la selecziun dals giugaders chilens da ballape. Ella vegn controllada da la Federación de Fútbol de Chile. Ils onns 1930, 1950, 1962, 1966, 1974, 1982, 1998, 2010 e 2014 è la squadra era sa participada al Campiunadi mundial da ballape.
Siat
Siat (tudestg Seth) ei ina vischnaunca politica svizra el cantun Grischun. Ella ei situada el circul Cadi dil district Surselva.
Il vitg Siat
Il vitg Siat schai sin ina terrassa silla vart sulegliva dalla Surselva sin in'altezia da 1300 msm. Las vischnauncas cunfinontas ein Rueun, Pigniu e Ruschein.
Il uoppen
Il sigil dalla vischnaunca muossa ina steila dad aur cun siat pézs sur in calisch dad aur sin in funs blau. Il calisch regorda a S. Flurin (patrun baselgia) e la steila cun siat pézs fan attent sil num Siat.
Historia
Il liug era el temps mediaval sut il Signuradi dils da Friberg ch'eran gia uni avon 1300 cun il Signuradi da Munt S. Gieri. Tier la dertgira ch'ei seresultada ordlunder sudeva era Siat entochen 1734 nua ch'el ei seconstituius cun Andiast, Rueun e Schlans.
La ruina dil casti da Friberg
Sur il vitg, ault sur in grep vesan ins ina ruina din casti. Quei casti ei vegnius eregius dils signurs da Friberg che vegnan numnai per l'emprema gada igl onn 1255.
Viadis
Per arrivar a Siat, drova ei buca senz'auter in agen auto. Las bunas colligiaziuns dil traffic public (auto da posta) dattan a scadin la pusseivladad da contonscher Siat.
Parc Ela
thumb|[[Lai da Murmarera]] Il Parc Ela è in parc natiral ch'è situà en Surmeir en il chantun Grischun. Las vischnancas che sa chattan sin il territori dal parc èn Alvaschein, Alvaneu, Bravuogn, Beiva, Brinzauls, Cunter, Filisur, Lantsch, Marmorera, Mon, Mulegns, Riom-Parsonz, Tinizong-Rona, Salouf, Savognin, Schmitten, Stierva, Sur, Surava, Tiefencastel e Wiesen. Il parc ha ina surfatscha da 600 km².